การุณ กร้าว อย่าตั้งเงื่อนไข ปชช.เหน็บ ช่วยคนให้เร็วเหมือนซื้ออาวุธ
นายการุณ โหสกุล ส.ส.กทม.เพื่อไทย กร้าว อย่าตั้งเงื่อนไขกับประชาชนที่ได้รับผลกระทบโควิด-19 เหน็บช่วยคนให้เร็วเหมือนซื้ออาวุธ ตอกซ้ำ ไม่รีบแก้ ยอดคนฆ่าตัวตายแซงหน้าคนตายเพราะโควิดแน่วันที่ 28 เมษายน 2563 นายการุณ โหสกุล ส.ส.กรุงเทพมหานคร พรรคเพื่อไทย เปิดเผยว่า จากกรณีที่พลเอกประยุทธ์ จันทร์โอชา นายกรัฐมนตรี ขยายประกาศ พ.ร.ก.ฉุกเฉิน จาก 30 เมษายน 2563 นี้ออกไปอีก 1 เดือน เพื่อควบคุมการระบาดของไวรัสโควิด-19 นั้น แม้ตนเองจะเห็นด้วยกับมาตรการทางสาธารณสุขที่ต้องการปกป้องชีวิตประชาชนโดยรวม แต่ก็อยากให้รัฐบาลผ่อนคลายมาตรการทางเศรษฐกิจที่ไม่กระทบกับมาตรการควบคุมโรค เพื่อให้ประชาชนที่ได้รับความเดือดร้อนจากมาตรการรัฐ กลับมาทำมาหากินได้อีกครั้งผมลงพื้นที่ฟังปัญหาจากประชาชนทุกวัน ส่วนใหญ่พูดเป็นเสียงเดียวกันว่าอยากกลับมาทำงานมากกว่ารอรับเงินชดเชย เพราะเงิน 5000 บาท ช่วยได้แค่เยียวยา แต่ไม่สามารถช่วยเลี้ยงครอบครัวให้อยู่รอดได้นายการุณ กล่าวต่ออีกว่า คนที่ออกมาตรการต่างๆ ยังไม่เข้าใจว่าความเดือดร้อนคืออะไร เพราะทุกคนมีเงินเดือน มีเบี้ยเลี้ยง มีอาหารอย่างดีกิน 3 มื้อ แต่ชาวบ้านที่เดือดร้อนจากมาตรการรัฐที่ตกงาน ค้าขายไม่ได้ ไม่มีรายได้มาเลี้ยงครอบครัว ทุกวันนี้อยู่กันอย่างปากกัดตีนถีบ อดมื้อกินมื้อ บางคนหมดหนทางจนต้องคิดสั้น จนตัวเลขคนฆ่าตัวตายเพราะพิษเศรษฐกิจมีจำนวนใกล้เคียงกับตัวเลขผู้เสียชีวิตจากไวรัสโควิด-19 แล้ว หากรัฐไม่เร่งแก้ปัญหา ยอดคนฆ่าตัวตายต้องแซงอย่างแน่นอนรัฐต้องเร่งเยียวยาให้รวดเร็ว ทั่วถึง ทันเวลา และอย่าตั้งเงื่อนไขกับประชาชนเด็ดขาด เพราะทุกคนได้รับความเดือดร้อนกันทั่วหน้า ผมอยากให้รัฐช่วยเหลือคนเดือดร้อนให้เก่งเหมือนเวลาจัดซื้ออาวุธเพราะจัดซื้อแบบจำเป็นเร่งด่วนได้ทุกครั้ง แต่คนกำลังจะอดตายอยู่ตอนนี้ รัฐกลับบอกว่าต้องตรวจสอบก่อน ขอฝากให้นายกรัฐมนตรีและรัฐมนตรีกลาโหมเร่งช่วยประชาชนด้วย นายการุณ กล่าว
นายการุณ โหสกุล ส.ส.กทม.เพื่อไทย กร้าว อย่าตั้งเงื่อนไขกับประชาชนที่ได้รับผลกระทบโควิด-19 เหน็บช่วยคนให้เร็วเหมือนซื้ออาวุธ ตอกซ้ำ ไม่รีบแก้ ยอดคนฆ่าตัวตายแซงหน้าคนตายเพราะโควิดแน่ 
โควิด-19,ไวรัสโคโรน่า,ไวรัสโคโรนา,การุณ โหสกุล,ซื้ออาวุธ,ส.ส.กทม.เพื่อไทย,ฆ่าตัวตาย,ข่าวทั่วไป